Publication: Magyar Közlöny
Issue: MK-2000-6 (Year: 2000, Number: 6)
Era: 1990-2004
Section: A tényleges költségek alapján történő évközi visszaigénylésre — amennyiben a 17/1999. (IV. 2.) OM rendelet
Paragraph Index: 267

c) az a) és b) pont szerinti összegek különbözeteként megállapított éves nettó kötelezettségét maga állapítja meg, és vallja be az állami adóhatóságnak benyújtandó éves adóbevallás keretében.” A fentiek egyben azt is jelentik, hogy a gyakorlati képzést nem szervező hozzájárulásra kötelezetteknek az 1999. évi szakképzési hozzájárulási kötelezettségükről az Oktatási Minisztérium felé nem kell bevallást, elszámolást, tájékoztatást küldeniük, és a kötelezettségük befizetését az állami adóhatóság ilyen néven vezetett számlájára kell teljesíteniük. Tájékoztatjuk Önöket, hogy az Oktatási Minisztérium az előzőek szerint tévesen közvetlenül a Munkaerőpiaci Alap Szakképzési Alaprész pénzügyi lebonyolítási számlájára fizetett 1999. évre vonatkozó befizetéseket kérelemre visszafizeti. A kérelembe a befizető azonosítását szolgáló adatokon (pontos név, cím, adószám, pénzforgalmi jelzőszám) kívül feltétlenül fel kell tüntetni azt, hogy a visszafizetés az 1999. évi hozzájárulási kötelezettség téves befizetése miatt vált szükségessé, továbbá a befizetés dátumát és annak a számlának a számát, amelyre a befizetés történt. A kérelem mellékleteként kérjük csatolni a befizetést igazoló bankkivonat másolatát. Oktatási Minisztérium Szakképzési Támogatások Főosztálya ÉVES BEVALLÁS

Source: https://magyarkozlony.hu/hivatalos-lapok/69fe5fdf43eec4c9b75d7466bcfa199568b38e3e/dokumentumok/d40b2022175c3ae74c7dd8e13d5e9d2bf00924dc/letoltes